બીજા પક્ષે સોશ્યલ ઍક્ટિવિસ્ટ્સ માને છે કે આ માતબર યોજનાથી કેટલીયે સેક્સ-વર્કરોના આશિયાના છીનવાશે. સેક્સ-વર્કરોના ઉદ્ધાર માટે કાર્યરત સંગઠન આશાના ઍક્ટિવિસ્ટ સંજય શિંદેએ કહ્યું હતું કે ‘રીડેવલપમેન્ટથી લૅન્ડલૉર્ડ્સને ફાયદો જ ફાયદો છે એથી તેમણે કેટલીયે મહિલાઓને કાઢી મૂકી છે. આ કારણે જ સેક્સ-વર્કરોની સંખ્યા અચાનક ઘટી ગઈ છે. માત્ર ગણીગાંઠી સેક્સ-વર્કરો જ આ એરિયાની ટેનન્ટ છે. મોટા ભાગની લૅન્ડલૉર્ડ્સ પાસેથી જગ્યા ભાડે રાખીને અને મોટી રકમની ડિપોઝિટ ચૂકવીને વ્યવસાય ચલાવે છે. મોટા ભાગની સેક્સ-વર્કરો સારી જિંદગી જીવી રહી હોવાના દાવા પણ હકીકતથી વેગળા છે, કેમ કે તેઓ ઝૂંપડપટ્ટીઓમાં રહેવા મજબૂર છે અને તેઓ સાંજે આ વિસ્તારમાં આવીને રાતભર પોતાનો વ્યવસાય કરે છે. કેટલીયે સેક્સ-વર્કરો તો મુંબઈમાં રહેવાનું પરવડતું ન હોવાથી તળોજા સહિતના દૂરના વિસ્તારોમાં રહેવા ચાલી ગઈ છે.’